Sviland

Sviland  er en bydel og et tettsted øst i Sandnes i Rogaland. Bydelssenteret Sviland ligger omtrent 6 kilometer fra sentrum og har 343 av bydelens 1003 innbyggere (1. januar 2014). Fra bydelssenteret går dalførene Noredalen og Søredalen østover. Tettstedet Sviland har  innbyggere per 1. januar . Det er vedtatt at Sviland fra 2020 skal inngå i bydelen Område Øst sammen med Høle og Forsand.

Terrenget på Sviland er delvis kupert med fjell som Vedafjell, Hagafjell og Sygnå som de mest utpregede orienteringspunktene.

 Næring 
Bydelen har jordbruk som fremste næringsvei, og har også noe betongvareindustri og masseuttak. Lastebilnæringen er betydelig på Sviland, med selskapet Sviland Transport som den viktigste aktøren. Sviland kraftverk ligger ved foten av fjellet Sygnå. Elva Sviå, eller Svilandsånå, er regulert ved Svihusvatnet og Skjelbreidtjødnå.

Utbygging av vindkraftverk vurderes i området mellom Noredalen og Søredalen.

 Friluft 
Sviland har store friluftsområder, blant annet Rogaland Arboret som ble åpnet i 1972. Høyeste punkt i bydelen er Nuten på Nordland i Søredalen, 462 moh.

Badeplasser i bydelen er blant annet Svilandsfossen, Neshølen, Svihusvatnet og Seldalsvatnet.

Tusenårsskogen ligger nær Sviland sentrum. I nærheten finnes også idrettsplass og BMX-bane med 250 publikumsplasser. Anlegget ble oppført i 1986. Og i 2010 ble byggingen av en ny BMX-bane startet. Banen med navn Velde Arena stod klar i august 2013. BMX-klubben har i dag rundt 100 medlemmer.
I Melsheia er det lysløype.

 Skole, barnehage og kirke 

Sviland har egen barneskole, og har hatt det siden 1913. Elever fra Sviland går på Øygard ungdomsskole i Hana bydel. Sviland barnehage ble startet i 2010.

Bydelens kirke er Sviland kapell, som ble oppført i 1913. Det ble bygget på dugnad og finansiert hovedsakelig av gaver fra blant annet tidligere bygdefolk som Christian Bjelland, kjent for sildefabrikker i Stavanger

 Infrastruktur og byutvikling 
Fra bygdesentrumet leder fv. 315 via fv. 316 til fv. 332 til Sandnes sentrum. Fylkesvei 333 leder til E39 ved Bråstein i Figgjo. Fylkesvei 316, gjennom Noredalen, er alternativ og anbefalt trasé for riksvei 13-traseen mellom Hana og Høle.

Svilands eneste butikk ble nedlagt i 1971. Nærmeste handelssentrum er Sandnes.

Ifølge Fylkesdelplan for langsiktig byutvikling på Jæren skal Sviland få en betydelig del av byutviklingen i Sandnes øst og i den forbindelse få bybaneforbindelse til Sandnes sentrum. En utbygging av omtrent 160 boenheter ble godkjent av kommunestyret i 2008, og påbegynt i 2012.

Referanser

 Eksterne lenker 
 Sviland – en skikkelig bygdeblogg

Kategori:Bydeler i Sandnes
Kategori:Tettsteder i Rogaland